
Arslan Baba'nı Hurması 


ara gışnı ortası edi. Ankara'da burungulanı 
O; çille degenleri suwug gış keçeleri bara 
edi. Hava ertdeden garangı bolganı üçün Çara- 
çay üyürü ingir uşhurlarını ataları üyge kelge- 
ninde aşay edile. Uşhurlarını ol kün de hep bir- 
geley Bismilla bla başlab duwa bla bitdirgen edi- 
le. Uşhurnu aşagandan sora üydegileni har biri 
kesi duniyasını caşay edi. Üynü ullu caşı bolgan 
Ahmat Alp-Erkin orta mektabga bara edi, o cıl 
sınawga kirrik edi. Uşhurnu ızında bilgisayamı 
başına olturgan edi. Üynü eki gızı da derslerini 
başına olturgan edile. Üynü atası sabiyleri ders 
etsinle deb televizyonnu bolganı otowga barıb 
olturgan edi. Üy biyçesini keltirgeni Türk ka- 
havasını içe edi. Üydegisi de hant üyde kirli sa- 
wutlanı cuwa edi. 

ÇOaraçay üyürü üçün har kün galay ese alay 
bir kün edi bu da... 


KEM 


Birden birge üynü ışıgları garardı. Ahır za- 
manlada gışnı suwugundan carsıganla şıbıla 
küç bla işlegen cılıtuwtuçalırını açıp başlagan 
edile. Andan bolsa kerek şıbıla küç bla işlegen 
maşinala bek cengil buzulub başlagan edi. Şıbıla 
küç ketgeninde bazı künle cengilge kele, bazı da 
sagatla süre edi. 


Şıbıla küç keter ketmez üynü ullu giızı Fatı- 
ma Dila golundagı ayagnı içine salganı caw çı- 
rag bla atasını gatına keldi. Caw çıragnı üynü 
biyçesi bergen bolur edi. Fatıma Dila orta mek- 
tabga bara edi. Sabiylerini içinde kitaplanı em 
bek süygen ol edi. Kesi kitaplarını boşaganlay 
atasını kitaplarını da okup başlagan edi. Fatıma 
Dila ışarıb atasına canaşdı: 


“Çoban Ata, bizge Arslan Baba'nı hurmasını 
angılat.” deb aytdı. 


Fatıma Dila atasını kitaplarını içinde tabha- 
nı Mustafa Necati Sepetçioğlu'nu cazganı “Can 
Otcagasında Bişgen Aş” atındagı kitapdan Türk 
düniyasını sıylılarından bolgan Ahmat Yesevi'ni 

caşawunu ogugan edi. Atasına da kitabnı üsün- 
den ahırat soruwları sorub başlagan edi. 


Bu soruwlanı em gıyını Ahmat Yesevi'ni us- 
tazı bolgan Arslan Baba'nı tüşünde Paygambar 
Afendibizni körgeni edi. Paygambar Afendibiz 
Arslan Baba”ga tüşünde hurma bürtük amanat 
etip “Munu Ahmat'ga berrikse.” deb aythandı. 
Fatıma Dila mektabda Paygambar afendibiz- 
ni 632 cılda awuşhanını ürengen edi. Ahmat 
Yesevi'ni de 1166 cılda awuşhanını eşitgen edi. 
Awuşhanlarını arası 534 cıl bolgan bu eki afendi 
galay körüşgen edile? 


Fatıma Dila atasına bu soruwnu algadan sor- 
gan edi. Atası ol sagatda başha bir çot bla küreş- 
geni üçün artda angılatırga deb söz bergen edi. 


Atasını bergen sözlerini tuthanını bilgen Fa- 
tıma Dila bu garangı gış keçesinde atasını gatına 
kelib Arslan Babanı hurmasını sorgan edi. Atası 
da “Oho, marca egeçingi garnaşıngı çagır da an- 
gılatayım” deb aytdı. 


“Atam, biz hazır bolub turabız seni tıngılar 
üçün” deb ışardı Fatıma Dila. 


KEM 


Üynü atası İslam dinni afendile tengli bil- 


mese de oguganı kitapladan köb zatla ürengeni 

üçün sabiyleri bla üy biyçesi anga Çoban Ata atı- 
nı atagan edile. Çoban Ata atı Paygambar Afen- 
dibizni ma bu hadisinden kele edi: “Barıgız da 
sürüwçüsüz, em da kesi sürüwügüznü başısız.” 
Bu hadisge köre üynü biyi üydegisini sürüw- 
çüsü bolganı üçün üydegisi de anga Çoban Ata 


dey edile. 


Oatını bla cangı üylengeni sagatda Orta 
Aziya'ga aylana bargan edile. Ol sagatda Taş- 
kent şaharnı cuwuglarında bolgan Çoban Ata'nı 
gabırına da bargan edile. Çoban Ata atı gatınını 


esinde alaydan galgan bolur edi. 


LO ONKO 


Üynü atası törde olturuwçan edi. Sabiyleri 
bla üy biyçesi da kesi cerlerine olturgan edile. 
Şıbıla küç ketgeninde üynü carıtırga deb caw 
çırag caggan edile. Üy biyçe soyub aruwlaganı 


kögetleni ortaga salgan edi. 


Törde olturgan Çoban Ata bir kesek tohta- 
gandan sora gızçıgı Fatıma Dila'ga sordu: “Mar- 


ca gozuçugum ayt ne zatnı angılatayım.” 


Fatıma Dila tohtamazdan sözge kirdi: “Ars- 
lan Baba baçhada oynagan sabiyleni körüb can- 

larına barganında ceti cılında bolgan Ahmat Ye- 
sevi kelib “Agsagal meni amanatımı ber!” degendi. 
Anı sorgan edim sanga algatın, ol amanat ne zat 
edi? Amanatnı kim cibergen edi? Em da hurma 
bürtük nek Ahmat'ga ciberilgen edi.” 


Çoban Ata, Mehmet Fuat Köprülü'nü “Türk 
Adabiyatında Birinçi Supula” atlı kitabından 
oguganı bu hapamnı sabiylerine galay angılatırı- 
gını sagış etib bir kesek suw içdi. 


Söleşib başladı: “Arslan Baba Arab asıllı edi. 
Orta Aziya'ga muslimanlıgnı cayar üçün kelgen 
bir atanı tugumundan edi. Orta Aziya'ga kelgen 
ata babaları Seyhun suwnu gatındagı Cend şa- 
harga cerleşgen edile. Selçuklu davletini gura- 
gan Çağrı bla Tuğrul biyle de bu şahardan edile. 
Cend şaharga cerleşgen bu tugum alayda mus- 
limanlıgnı caygan edi. Bu tugumdan kelgenlege 
“hocala” dey edile. 


Bu tugumdan kelgen Arslan Baba bir keçe 
tüşünde Paygambar afendibiz bla birgeley uruş- 
ha barganın körgendi. Paygambar afendibiz bla 
gatında bolganla uruşnu cengib şaharnı algan- 
dan sora sahabileri bla birgeley olturub hurma 
aşab başlagandı. Sahabileden Selman Farisi aşar 
üçün goluna alganı hurma bürtüknü cerge tü- 
şürgendi. Afendibiz: “Ey Selman, ol hurma seni 

tüldü, Senden sora kellik ümmetimden Ahmat 
atı atalgan birini hurmasıdı. Anı aşama.” deb 
aythandı. Paygambar afendibiz blay aythandan 
sora kesinden bir kesek uzagda turgan Arslan 
Babanı çagırgandı. Anı gatına olturthandı. Cüz 
kere kelime-i tevhid bla (Lu ilahe illallah) mingbir 
kere Allah atını oguganı hurma bürtüknü Ars- 
lan Babaga uzatıb “Ey Arslan, al bu hurmanı, 
kellik ümmetimden İbrahim Atanı caşına meni 
amanatımı ciber.” deb aythandı. 


Arslan Baba: “Ey Allah Rasulu, men ol sabiy- 
ni galay billikme?” deb sorganında Paygambar 
afendibiz çımmag tişlerini kögüstüb külümsü- 
regendi em da “Ol sabiy Yesi bla Sayram şahar- 
lanı ortasında caşaydı. Bu közüwde ceti cılında- 
dı. Sen alayga barganıngda ol senden amanatını 
isterikdi.” deb aythandı. 


Tüşünü bılayında cugusundan uyangan 
Arslan Baba awzunda ol sagatga deri çırtda bil- 
megeni bir tatuw bolganın kördü. Ornundan 
gobub şukur namazı gıldı. Izından da Cend şa- 
harnı mejgitine barıb camagat bla ertden namaz- 
ga turdu. Üyüne gaythandan sora üy biyçesini 
tuwrasına alıb “Mundan arı manga colowçulug 
cazılgandı. Seni em alga Allah'ga sora da sabiy- 
lege amanat eteme Nasıb bolsa ızına gaytırma. 
Oaytalmasam haggıngı halal et.” deb colga tüş- 

gendi tüşünde kesine amanat etilgen hurmanı 
da algannı unutmaganlay. Seyhun suwnu caga- 
sında bara bara Yesi şaharga kelgendi. Yesi şa- 
harda bolgan Halvet mejgitinde Cuma namazını 
gılgandan sora mejgitni imamına İbrahim Ata'nı 
sorgandı. 


Sayram şaharda bir medresede İbrahim Ata 
deb bir afendi bolganın ürengenley tohtamayın 
colga çıggandı. Har namaznı başha bir şaharda 
gılıb Cuma namazga Sayram şaharga cetgendi. 
Sayram şaharga kirgeninde körgeni ilk üynü 
eşigini urub alayga gonag bolgandı. Ol şaharda 
caşaganla gonagnı bek süyüwçendile. Oonag- 
bay kişi Arslan Babaga bir ayag süt uzathandı. 
Arslan Baba sütnü içib işrak namaznı etgenden 
sora solusun deb cayganları orunga kirib cugla- 
gandı. Uyangandan sora gonagbaynı keltirgeni 
gumğan bla abdezini algandı. Oonagbaynı üy- 
degisini keltirgeni aşladan aşay turub gonagbay- 
ga İbrahim Ata'nı sorgandı. Oonagbay İbrahim 
atanı emda anı iki caşçıgını tanıganını aythan- 
lay Arslan babanı cüregine ot tüşgendi. “Ama- 
nat hurmanı gaysı caşçıgına berrigimi galay an- 
gılarıgma?” deb sagış etib başlagandı. Izından 
Paygambar Afendibizni aythanları esine tüşüb 
cüregi suwugandı. Oonagbay bla birge Cuma 
namaznı gılar üçün Cuma mejgitge taba colga 
tüşgendile. Cuma hutbeni ogur üçün çıggan ho- 


14 | HAYATİ BİCE 


canı kögüstüb “İbrahim Ata mayna ol adamdı.” 
deb aythandı gonagbay. 


Arslan Baba hutbeni aythan kişige garagan- 
dı, aythanlarını tarthandı. “Ho, izlegenim kişi 
budu.” deb sagış etgendi. 


Namazdan sora mejgit boşalganlay Arslan 
Baba hocanı gatına barıb salam bergendi. Arslan 
Baba'nı salamını algan İbrahim Ata “Saw kel!” 
deb anı guçaglagandı. Arslan Baba sözge başla- 
gandı: “Seni Ahmat atında bir caşıng bar eken. 
Anı mende bir amanatı bardı. Manga caşıngı bir 
kögüst.” degendi. 


“Oho bolur.” deb aythandı İbrahim Ata. “Ay- 
hay bir sınamay da bolmaz.” deb sagış etgendi 
ızından da. 


Mejgitni gatındagı üynü eşigini üç kere ur- 
gandı İbrahim Ata. Üynü eşigini üç kere urgan 
“gatımda gonag bardı.” maganasına keledi. Oo- 
nagını baçhada törge olturtgandan sora bir tepsi 
köget bla birge çay alıb kelgendi. Arslan Baba 
çayını urtlay turub İbrahim Ata da “Caşımı alıb 
keleyim.” deb tışına çıggandı. 


Izından caşçıgı bla gaythandı. “Ma bu meni 
caşımdı.” deb aythandı İbrahim Ata. “Hurma 
bürtüknü berrigim sabiy bu mudu eken?” deb 
cüregine sorgandı Arslan Baba. Bir kesek sora 

“Olbir caşıngı da köreyim İbrahim Ata.” degen- 
di. “Ayhay olbir caşçıgım bek gicceçikdi.” deb 
aythan ese da “Sadrettin, garnaşıng galaydadı?” 
deb sorgandı keltirgeni caşçıgına. Ullu caşı Sad- 
rettin “Ahmat, cöngerleri bla mejgitni baçhasın- 
da oynaydı.” deb cuwab etgendi. 


Arslan Baba “Marca biz mejgitni baçhasına 
barayıg alise.” degendi İbrahim Ata'ga. Üynü 
baçhasından çıgıb mejgitni baçhasına kirgendi- 
le. Mejgitni baçhasında sabiyle aşıg oyunu oy- 
nay turadıla. Sabiyleden biri çabıb kelib golları- 
nı ubba etgenden sora Arslan Baba'nı közlerini 
içine garab “Agsagal meni amanatımı ber.” deb 
aythandı. Caşçıgnı atası bla garnaşı birbirlerine 
garab galgandıla. Arslan Baba amanatnı iyesini 
tabhanı üçün guwangandı. Ooluna alganı hur- 
ma bürtüknü Ahmat'ga uzatgandı “Al amana- 
tıngı aruw caşçıgım.” deb. 


İbrahim Ata da ol sagatda “Ne zat boladı bu 
gart kişi bla caşçıgımı arasında, amanat degenle- 
rizatne zatdı” deb sagış ete turadı. Arslan Baba 
cüregine dert bolgan cükden gurthulganı üçün 
guwanıb turadı. 


Arslan Baba İbrahim Ata'ga tüşünü em da 
ahır künlede caşaganlarını angılatırga deb sa- 
gış etdi. İbrahim Ata da hurmanı awzuna atıb 
tatuwlu tatuwlu aşagan caşçıgına erkinlik berib 

cöngerlerini gatına iydi. Izından Arslan Babanı 
goluna kirib birgeley üyge gaytdıla. 


Tüz bu sagatda ketgen şıbıla küç ızına kel- 
genley Çoban Ata bla üydegisi tüşden uyangan- 
ça bolub galdıla. Oızçıgı Fatıma Dila: “Çoban 
Ata angılathannı goyma ne bolur.” deb aytdı. 
Çoban Ata: “Ayhay arıdım. Hem başha keçe mi 
cogdu şıbıla küç keterik. Ol sagatda da galganı- 


nı angılatırma.” dedi. 


Yesevi'ni Gevher Egeçi 


oban Ata Arslan Baba'nı hurmasını angı- 

lathanlı köb zaman bolgan edi. Fatıma Dila 
künsayın “Şıbıla küç ketsin.” deb duwa etse da 
şıbıla küç ketmey tura edi. Bir bayrımkün aş- 
hamı atasını gatına kelgen Fatıma Dila: “Atam 
Arslan Baba bla Ahmat'nı haparını ne zaman 
angılatırıgsa?” deb sordu. Çoban Ata: “Da men 
sözümde turrugma alay a şıbıla küç ketmey tu- 
radı.” deb aytdı. 


Fatıma Dila çabıb barıb şıbıla küçnü tüyme- 
sini gapattı da goydu. Üy garangıda galgan edi. 
Bunu körgen Çoban Ata: “Egeçing bla garna- 
şıngı da çagır alise.” deb aytdı. Köb zamandan 
beri bu sagatnı saglab turgan Fatıma Dila egeçi 


bla garnaşını çagırdı. Caw çıragnı da caggandan 

sora kelib atasını allına olturdu. Çoban Ata angı- 
latıb başladı: 


Arslan Baba izlegeni sabiyni tabhandan sora 
anga ilim üretir üçün sabiyni atası İbrahim Ata 
bla söleşdi. İbrahim Ata da bu haparga bek gu- 
wandı. Ahmat'nı anası eki cıl alga awuşhan edi. 
Üyde atası, egeçi Gevher Şehnaz bir de garnaşı 
Sadrettin bla birgeley tura edile. Bu tört kişilik 
üydegini beşinçisi de Arslan Baba bolgan edi. 
Arslan Baba Ahmat'nı her zatı bla küreşe edi. 


Ahmat'nı ilim bla zikir derslerini bardırgan 
İbrahim Ata bir keçe tüşünde üyünden bir sal 
agaçnı çıgganın kördü. Sal agaç ag bir tüyeni 
üsünde çıga edi. Bu tüşünü Arslan Baba'ga angı- 
latıb “Ol sal agaç seni emda meni üçün kellik bo- 
lur mu eken?” deb sagışını aytdı. “Men senden 
alga köçerik bolsam bu duniyadan, meni Ahmat 
bla ders etgenigiz agaçnı tübüne kömügüz. Men 
da alaydan sizni tıngılay tururma.” deb osiyat 
etdi. Arslan Baba da “Men senden gartma, men 
alga köçerik bolurma. Allah iman bla köçgenni 
nasıb etsin.” deb aytdı. 


Bu uşagnı üsünden gırg kün ozgan edi. İb- 


rahim Ata şejde ete turub bu duniyadan köçüb 

ketdi. Betinde carıg bir işaruw bar edi. İbrahim 
Ata'nı osiyatını cerine keltirib Arslan Baba bla 
Ahmat'nı zikir etgenleri agaçnı tübüne kömdür- 


le. 


Ahmat'nı atası awuşhandan sora Yesi şahar- 
dan İbrahim Ata'nı garnaşı Selman çıgıb keldi. 
ÇOarnaşını sabiylerini kesi başlarına goyarga 
unamagan edi. Sabiyleni de kesi birgesine Yesi 
şaharga eltirge sagış ete tura edi. Bu sagışını 
Arslan Baba'ga aythanında Arslan Baba: “Sabiy- 
le naytsa ol bolsun.” deb aytdı. Sabiyle Yesi şa- 
harda daha igi bollug edile. 


Gevher Şehnaz bla Sadrettin Yesi şaharga 
barırga razı bolgan edile. Ahmat: “Arslan Baba 
bizni bla birgeley kelse men de razı bolurma.” 
deb aytdı. Hep birgeley köçlerini cıyıb Yesi şa- 
harga taba colga çıgdıla. Gevher Şehnaz atasını 
kesine amanat etgeni boçhanı da alırga unut- 


madı. 


Selman sabiyle üçün kerpiçden örülgen eki 
köz bir üyçük işletgen edi. Közleden birine Gev- 
her Şehnaz cerleşdi. Olbir közge Sadreddin bla 
Ahmat cerleşdi. Arslan Baba'nı da Selman'nı 


üyündegi gonagüyge cerleşdirdile. 

Ahmat ilim derslerini blayda da bardırdı. 
Kesinden ulluladan bile köb zat bilgen alim em 
da fakih bir caş bolgan edi. Yesi'deki medrese 
hocasını da közüne kirgen edi. Lokman Hoca 
Ahmat'ga gıyın soruwla sora edi. Ahmat bu so- 
ruwlanı barına da cuwab bere edi. Lokman Hoca 
medresede bolgan olbir hocalaga: “Ahmat üçün 
daha ne zat etalırbız?” deb sordu. Medresede 
bolgan hocala Ahmat'ga keslerini üretir cugları 
galmaganın bile edile. “Ahmat medresede bol- 
gan sabiyleni başlarında tursun, ol da alaga ders 
berib başlasın.” deb onow etdile. Bu sagış Ars- 
lan Baba bla Selman'nı da igisine ketdi, ala da 
“Oho.” dedile. 


Arslan Baba Ahmat'ga mingbir Allah lafzını 
da üretgen edi, andan sora üretirigi cug galma- 
gan edi. Arslan Baba bla Ahmat künsayın zikir 


ete edile. Künle - ayla ozub bara edi. 


Ol cıl har cerde bollug - bereket bar edi. 
Selman'nı Çin'ge iygeni tüyeleri gırgga çıggan 
edi. Tüyeleni başında bazı künle Sadrettin'ni iye 


edi. Sadrettin alım-satımdan igi angılay edi. 


Ahmat segiz cılına kirgen edi. Arslan Baba 


bla tanış bolganlarını üsünden bir cıl ozgan edi. 

Egeçi Gevher Şehnaz'nı gatına barıb: “Egeçim, 
bu keçe Arslan Baba'nı süygeni aşarıgladan eta- 


lırmısa, anı guwandırayıg.” deb aytdı. 


İngir namazdan sora Ahmat, Arslan Baba bla 
birgeley egeçi Gevher Şehnaz'nı turganı üyge 
keldi. Egeçi bek köb aşarıg etgen edi. Arslan 
Baba Gevher Şehnaz'ga burulub: “Atangı ama- 
natını açar sagatıng keledi, haparıng bolsun.” 
deb aytdı. Ahmat'nı bu amanatdan haparı cog 
edi. 


Ataları bla analarına duwala oguy, söleşe ol 
keçeni bitdirdile. Ahmat: “Atam bla anamı ga- 
bırlarını üsüne keşene etdirirge aytama.” deb 
sagışını aytdı. Arslan Baba: “Allah herkesge seni 
kibik hayırlı sabiy bersin.” deb duwa etdi. 


Ol keçeden eki kün sora Arslan Baba 
Ahmat'nı gatına çagırdı. “Ey caşım, meni sanga 
üretirigim cug galmagandı. Men endi bu duni- 
yadan köçerikme. Awuşhanım sagatda tabutu- 
mu bir ag tüyeni üsüne salıgız, ol tüye galayda 
tohdasa meni gabırımı alayga salıgız.” deb osi- 
yatını aytdı. Bılanı eşitgen Ahmat'nı közüne cı- 
lamugla toldu. Anası bla atasını ızından Arslan 


Baba da awuşhan mı eterik edi? 

“Ey caşım biz Allah'dan keldik, ızına Allah'ga 
gaytırıgbız. Sen Gevher Şehnaz gızımı kölünü 
igi tut. Sizni tugumuguznu artı andan cürürük- 
dü. Yesi sultanı kesi caşına Gevher Şehnaz'nı ti- 
lese anga razı boluguz. Atangı garnaşı Selman 
unamasa da sen anı kölünü et. Gevher Şehnaz 
sanga atangı amanatını berlikdi. Ol amanatnı 
içinde bir kiyim çıgarıgdı, ol kiyimni Cuma na- 
mazlarına baraturub üsünge kiy. Colga çıgarıg 
sagatıngda keşkül ayag bla agaç tayagnı da ga- 
tınga al. Meni awuşhan haparımı Cend şaharda 
caşagan caşım Mansur'ga bildir. Ol kelib seni ga- 
tıngda tururga süyerik bolsa bilgenleringi anga 
da üret. Men sanga haggımı halal eteme, sen de 


manga haggıngı halal et.” deb aytdı. 


Bayrımkün namazga maşhar ceri kibik köb 
adam kelgen edi. Cuma namazdan sora Arslan 
Babanı sal agaçını mejgitge alıb anı da canazı na- 
mazını gıldıla. Namaznı ızından Arslan Baba'nı 
osiyat etgeniçe ag bir tüye tabıb sal agaçnı anı 
üsüne bayladıla. Tüye ingir alaga deri dolandı. 
Ahırında tawuşsuz bir cerge olturdu. Arslan 
Baba'nı gabırını alayga gazıb salını kömdüle. 
Cılla kelib ketgenden sora ol gabırga Emir Ti- 


mur keşene etdirdi. 

Ol kün catsı namazdan sora Gevher Şehnaz 
garnaşı Ahmat'nı çagırdı. İbrahim Ata'nı kesi- 
ne amanat etgeni boçhanı alıb Ahmat'ga keltir- 
di. Ahmat “bismilla!” deb boçhanı aldı. Boçhanı 
içinde hurma urlugladan etilgen ming bir taşlı 
minçag, keçeden etilgen başlıg, tüyeni tügünden 
etilgen bir kölek, üsünde Ali bin Ebutalib cazılıb 


turgan bir cüzük çıgdı. 


Boçhada bir de gagıt bar edi. Oagıtda Mu- 
hammed Hanefi'ni atı bla başlab bek köb at ca- 
zılıb tura edi. Em ahırda cazgan at atasınıgı edi: 
İbrahim Ata bin İlyas. Oagıtnı ubba etib başına 
saldı. Egeçi bla guçaglaşdı. Gevher Şehnaz eşik- 

ni artından bir de agaç tayag çıgarıb berdi: “Col- 
ga çıgarıg sagatıngda kerek bolur.” 


Gevher Şehnaz ol keçeden sora garnaşına 
başha közle garab başladı. Oarnaşı ullu adamla- 
ça körüne edi endi közüne. Ahmat medresedeki 
sabiyleni em igilerini saylab alaga Arslan Babanı 
dersleri bla zikirlerini üretib tebregen edi. 


Cılla ozdu ketdi. Ullu garnaşı Sadrettin on- 
segiz cılını tolturgan edi. Selman'nı üydegisi 
Sadreddin'ni kesi cuwuglarından bir gız bla üy- 
lendirgen etdi. Alanı toy künlerinde Yesi Sulta- 
nını caşı Gevher Şehnaz'ga garab galgan edi. 


Andan soragı cıl Gevher Şehnaz bla Yesi sul- 
tanını caşını toyunu gurdula. Küzde de garna- 
şı Sadrettin'ni caşçıgı tuwgan edi, caşçıgnı atını 


Muhammed Danişmend saldıla.” 


Ool sagatına garab suwundan urtlagan Ço- 
ban Ata gızçıgı Fatıma Dila'ga garab: “Sen Gev- 
her Şehnaz'nı cerinde bolsang ne etereding?” 
deb sordu. Şıbıla küçnü tüymesine basar üçün 
gobhan gızçıgı: “Da ol sagatda zaman başha edi, 
endi başhadı.” deb atasına cuwab etdi. 


Sultan Sencer'ge Duwa 


ayrımkün kelsin deb saglab tura edi Fatı- 

ma Dila. İngir uşhurlarını aşagandan sora: 
“Çoban Ata üydegile barıbız da seni saglab tu- 
rabız.” deb aytdı. Atası törge olturganlay barıb 
şıbıla küçnü tüymesini gapattı. Izından da caw 
çıragnı cagdı. 


Çoban Ata aytıb başladı: Yesi'degi İbrahim 
Atanı caşı Ahmat'nı atı bütöw Maveraünnehir'ge 
cayılgan edi. Buhara'dan kelgen bir derviş mej- 
gitni imamı Abdulkadir'ge Ahmat'nı sordu. Mej- 
gitni imamı dervişni bir hapar keltirgenin esle- 
gen edi. Alay a sormay da goyalmadı: “Ahmat'nı 
neterikse?” deb. Atı Abdullah bolgan derviş 
açuwlanıb: “Afendi, bu bir oguwdu. Oguwnu 
iyesi Horasan medreselerinden Yusuf Hemeda- 
ni boladı. Men Ahmat'ga bu oguwnu berir üçün 

kelgenme. Yusuf Hemedani, Ahmat'nı Buhara 
dergahına çagıradı.” deb aytdı. 


Ol sagatlada Buhara medreseleri İslam du- 
niyasında bek köb biline edi. Bütöw şaharla- 
dan talebele kelib ders ürene edile. Ahmat Ye- 
sevi Yusuf Hemedani'ni oguwuna “Oho!” deb 
Semerkand'ga barıb Yusuf Hemedani'den ders 
alıb başlagandı. Ahmat Yesevi ol sagatlada cıyır- 
maceti cılında bolganga uşaydı. Divan-ı Hikmet 
atını bergeni kitabında bütöw caşaganlarını an- 
gılathandı. 


Yusuf Hemedani Bağdat medreselerinde ce- 
tişgen bir alim kişidi. Ebu Ali Farmedi'ni müriti 
bolgandı. Bağdat, Nişabur, Merv, Buhara, Herat, 
Semerkand kibik ullu cerleni, şaharlanı aylanıb 
İslam dinni angılathandı. Ahmat Yesevi bla bir- 
ge olbir dervişle de anı bla aylangandıla. 


Yusuf Hemedani'ni bir asa tayag, bir de na- 
mazlıgdan başha cugu bolmaganın aytadıla. 
Körgeni harkimge İslam'nı angılathan marha- 
matlı bir adamdı Yusuf Hemedani. Dervişlerine 
“Namaz, oraza, zikirni goymagız.” deb aytadı. 
Colga çıgganında har barganı cerde İslam'nı an- 
gılatıb bek köb adamnı musliman etgendi. 


Yusuf Hemedani awuşhan eterigi kün kü- 


norta namaznı gıldı. “Awuşhan sagatımda meni 

cuwar üçün suw cılıtıgız” dedi. Dervişleri cılab 
başladıla. Ol: “Menden sora cerime Abdullah 
Beraki kellikdi. Ahmat Yesevi meni cerime kel- 
genden sora ol Türkistan'ga ızına gaytırıgdı. Ol 
arı bargandan sora halifem Abdulhalık bollug- 
du.” deb aytdı. Ahmat Yesevi'ge garab “Fatır, 
Ya-Sin, Naziat suwralarını ogu.” dedi. Ahmat 
Yesevi ogub başladı. Ogub boşaganlay Yusuf 
Hamedani'ni awuşhanını kördüle. 


“Sabiylerim, sizge angılatırga küreşgenim 
ma budu: Sultan Alp Arslan'nı tuwdugu Sultan 
Sencer bla Yusuf Hamedani'ni şohluglarıdı. Bu 
şohlugnu angılasagız Türk biyleri bla dervişle- 
ni arasında bolgan bawnu angılarsız.” deb aytdı 
Çoban Ata. 


Caşçıgı Alp Erkin sordu: “Fatih Sultan Meh- 
met bla Akşemseddin'ni şohluglarıça mı atam?” 


Çoban Ata: “Tübbetüz alay.” deb cuwab ber- 
di caşına. Sora angılatıb başladı: 


Sultan Sencer Selçuklu davletini ahırgı biyi- 
di. Horasan'da biyligini bütöw cerlege eşitdir- 
gendi. Aradan köb zaman ozgandan sora Mo- 
ğollaga cengilgendi. Yusuf Hemedani'ni Merv 
şaharda bolgan dergahına kirgendi. Alayda kö- 
mülüb turgan Yusuf Hemedani'ni gabırına ke- 

şene etdirib, “Awuşhandan sora meni de bılayga 
kömügüz.” deb osiyat etgendi. 


Saw sagatlarında Sultan Sencer Yusuf 
Hamedani'ge dergahnı kereklilerini alsınla deb 
bir ulag bla birgeley elli ming altın cibergendi. 
“Yusuf Hemedani hazretleri manga bir Alham 
ogusa guwanırma.” deb de hapar salgandı. 


Ulag altınla bla birgeley Sultan Sencer'ni 
haparını da Yusuf Hemedani'ge aythandı. Yu- 
suf Hemedani Sultan Sencer üçün Alham ogub 
duwa etgendi. 


Çoban Ata'nı caşçıgı Alp Erkin kesini tıyal- 
may “Bir Alham üçün elli ming altın mı, men 
de ogur edim alay bolsa.” deb aytdı. Çoban Ata 
caşçıgına uruşub garadı: “Alham aynıdı, alay a 
ogugan awuz başhadı.” deb aytdı. 


Yesevi'ni Sarı Uwanıgı 


oban Ata üç keredir üydegisine Yesevi Ata'nı 
haparlarını angılata edi. Sabiylerini erikdir- 


mezge de küreşe edi angılata turub. 


Ol keçe de sabiyleri tögeregine olturdula. Ço- 
ban Ata: “Aytıgız, bugün ne angılatayım?” deb 
sordu. “Sorganına köre bir hapar angılatırıg bo- 


lursa atam.” deb cuwab etdi gızçıgı Fatıma Dila. 


“Sizge bu keçe Yesevi'ni sarı uwanıgını angı- 
latırıkma. Andan alga Buhara'dan Yesi şaharga 
gaythanın angılatayım.” deb sözge başladı Ço- 
ban Ata: 


Yusuf Hemedani awuşhandan sora Ah- 
mat Yesevi irşad cerini üçünçü iyesi bolub bir 


kesek Buhara'da turdu. Kesinden sora cerini 

Abdulhalık'ga goyub Yesi şaharga gaythanı an- 
gılatıladı. Awuşhanı cıl bolgan 1166'ga deri Yesi 
şaharda caşab başlagandı. Yesi şaharga kelgenley 
atası bla anasını gabırlarını üsüne keşene etdirir 
üçün Sayram şaharga baradı. Keşeneni Sayram 
şaharda caşaganlanı boluşlugları bla terk oguna 
bitdiredile. Izına Yesi şaharga gaytadı. 


Yesi'de bolgan dergahnı kengertib bir gıyırı- 
na da mejgit etdirgendi. Dergahnı aşhanasında 
da colowçula üçün deb ertdenden ingirge deri 
cılı hantus bişe turadı. 


Yesevi Ata'nı atını bütöw adamla eşitib baş- 
lagandı. Oonagla, şuyohla, duwa tilegenle... 
Dergah kün sayın toladı da daşadı. 


Çoban Ata söznü bılayında giççe gızçıgı 
Uluş Nur'nu gımıldaganını kördü. Oızçıgı Yese- 
vi Ata'nı ögüzünü tıngılarga es burub tura edi. 
Çoban Ata sözünü köb uzatmayın Yesevi Ata'nı 


ögüzünü angılatıb başladı: 


Ahmat Yesevi kesi çalışıb anı aşarga süye edi. 
Talebelerini dersleri bitgenden sora tahtadan ga- 
şıgla oyub alanı satar edi. Keçimini bılay ete edi. 
Tahtadan oyganı gaşıglanı, çanaglanı ögüzünü 


sırtına cükleb anı ortalıgga sala edi. Ögüz ingir- 


YESEVİ ATA AYTUWLARI | 31 


ge deri dolanıb ol gaşıglanı, çanaglanı başhalaga 
sata edi. Ögüznü sırtından bir zat alıb da açha- 
sını bermegenni ızını ögüz ingirge deri goymaz 
edi. Adam açhasını em da alganını ögüznü sır- 
tındagı hurcunga salır edi. İngir bolganlay ol 
ögüz ızına Yesevi Ata'nı gatına kelir edi. 

Çoban Ata: “Yesevi Ata'nı bir ögüzü daha 
bardı. Anı da angılatayım.” deb aytdı: 


Emir Timur, Ahmat Yesevi'ni gabırını üsüne 
keşene etdirirge aythandı. Yesi şaharga bütöw 
huna ustazlarını çagırgandıla. Ustazla keşene- 
ni etib başlagandıla. Alay a keşeneni hunaları 
har ertden sayın oyulub tura. Bir eki bu blay 
bolgandı. Ustazla bir keçe caşınıb hunalanı ga- 
lay oyulganına garagandıla. Bir de ne körsünle: 
Ag bir uwanıg ortaga çıgıb keşeneni hunaları- 
na müyüzlerini uradı. Ertdemle bolganlay Bu 
işni bolganıça Emir Timur'ga angılathandıla. 
Emir Timur ullu adamlaga sorgandı “Bu iş nek 
bılay boladı?” deb. Allah'ga cuwug ullu adam- 
la Arslan Baba'ga keşene etilmegenley Ahmat 
Yesevi'ni keşenesi etilib başlaganı üçün bılay 
bolganın aythandıla. Emir Timur “Alise em alga 
Arslan Babanı keşenesini etigiz, andan sora Ah- 
mat Yesevi'ni keşenesini etersiz.” deb aythandı. 
Arslan Baba'nı keşenesi bitgenden sora Ahmat 
Yesevi'ni keşenesi etilib başlagandı. Ol çımmag 


uwanıg bir daha körünmegendi. 


Hakim Ata'nı Hikmeti 


oban Ata üydegisine Yesevi Ata'nı haparla- 
rını angılatırga bek süye edi. Bu keçe angıla- 
tırıgı hapar Ahmat Yesevi'ni Süleyman atındagı 


talebesine Hakim Ata atını ataganı bollug edi. 


Ahmat Yesevi Hazretleri Türkistan'da med- 
rese bolub bargan dergahında gartla bla birge 
caşla bla sabiylege de bilgenlerini ürete edi. Ata- 
ları anaları sabiylerini keltirib Ahmat Yesevi'ge 
amanat etib kete edile. Sabiyle dergahda catıb 
goba edile. Cathan cerlerini kesleri cıya edi- 
le. Aşarıglarını da Gevher Şehnaz bla Ahmat 
Yesevi'ni üy biyçesi birgeley ete edi. Aşarıgla 
etile turub sabiyle de Gevher Şehnaz bla Ahmat 
Yesevi'ni üy biyçesine boluşurga küreşe edile. 


Tawdan otun keltirib ot caggan çot sabiyleni cu- 

muşu edi. Sabiyle kün sayın dergahnı otununu 


tawdan cıyıb alıb kele edile. 


Künleden bir kün Buhara dergahından 
Abdulhalık'nı cibergeni bir derviş bla Ahmat 
Yesevi dergahnı baçhasında olturub söleşe tura 
edile. Sabiyle de tawdan otun cıyıb alıb kele edi- 
le. Sabiyleden biri kölegini çıgarıb otunlanı üsü- 
ne cabıb kele edi. Bu sabiy atası bla anası awuş- 
hanı üçün dergahga gart bir Harezmlini keltirib 
goyganı Süleyman edi; Harezmli Süleyman. 


Ahmat Yesevi'ni gonagı bu sabiyni otunlanı 
üsünü cabhanına seyir etib galgan edi. Ahmat 
Yesevi Süleyman'nı çagırıb “Seni bla uşag eterge 
izlegen bir adam bardı.” deb aytdı. Sabiy uyala 
uyala gatlarına keldi. Derviş: “Kel gatıma Süley- 
man. Otunlanı üsüne nek kiyimingi cabıb keltir- 
gensen bir aytçın?” deb sordu. Süleyman Ahmat 
Yesevi'ge garab söleşir üçün erkinlik algandan 
sora hurmat bla söleşib başladı: “Gevher biyçe hiç 
otun galmagandı, bugün gonag kellikdi.” degeninde 
otunla cangurda cibise keç canar, cangurda ci- 
bimesinle deb kiyimimi çıgarıb otunlanı üsüne 
andan cabdım.” deb aytdı. 


Oonag kelgen derviş gicce bir sabiyden bılay 


bir cuwab saglamay edi. Sabiyni bu sagışına bek 

seyir etdi. Ahmat Yesevi sabiyni algadan beri ta- 
nıganı üçün bu cuwabına seyir etmegen edi. 


Ahmat Yesevi Süleyman'nı kesi sabiyligine 
uşata edi. Ekisi de sabiy sagatda atasız anasız 
galgan edile. Ahmat Yesevi suwugdan guruşub 
turgan caşçıgnı guwandırır üçün: “Meni agıllı 
caşım, bek hikmetli bir iş etgense. Mundan sora 
seni atıng Süleyman Hakim Ata bolsun, Üşügen 
bolursa marca bar da bir kesek cılın” deb aytdı. 


Süleyman Hakim Ata ol künden sora Ahmat 
Yesevi'ni hikmet tili bla söleşib başlagandı: 


Alduw-gılduw kiyimim bardı 
Sınıg bir de baltam bardı 
Şeyhim otunga ciberse 
Barmazga ne betim bardı 


Kiyimimi otunga çırmab 

Oolum butum suwugdan galtırab 
Şeyhime bolgan hurmatım artıb 
Hazret Sultan Pirim bardı 


Çoban Ata: “Cangılmay esem Hakim Ata ol 
kün gonagnı gatında bu hikmetini aythandı. Ol 
künden sora da har sözünü hikmet bla söleşgen- 
di. Hakim Ata biy soyundan kelgen Anber Ha- 

tun bla üydegili bolgandı. Üç caşları bolgandı. 
Ala da ataları kibik ullu ilim adamları bolgandı- 
la.” deb aytdı. 


“Sizge Anber Hatun bla Hakim Ata'nı galay 
toy etgenlerini angılatayım mı?” deb soruw etdi 
Çoban Ata. 


“Ho, angılat!” deb guwandıla sabiyleri. Ço- 
ban Ata angılatıb başladı: 


Karahan'nı biyini adamı Abdullah Sadr kes- 
lerini tüzlüklerine kelib dergah gurarga onow 
etgen bir dervişni gatına barıb sorgandı: “Afen- 
di, sen kimse, kimledense? Nek kelgense beri?” 


Derviş: “Meni atım Süleyman'dı. Manga Sü- 
leyman Hakim Ata deydile. Ahmat Yesevi'ni co- 
lowçusuma. Anı ızından barama.” deb aythandiı. 


Abdullah Sadr ızına gaytıb biyi Buğra Hanga 
bolganlanı angılathandı. Buğra Han angılagandı 
ki bu Süleyman Hakim Ata Allah'ga cuwug biri- 
di. Anı duwasını alır üçün tögeregindegi adam- 
ları bla birgeley Süleyman Hakim Ata'nı gatına 
bargandı. Buğra Han bla adamları Süleyman 
Hakim Ata'dan ders alıb başlagandıla. 


Buğra Han'nı Anber Hatun atında aruwdan 


da aruw çımmag bir gızçıgı bar bolgandı. Bu 

gızçıgını Süleyman Hakim Ata bla üylendirirge 
aythandı. Oızçıgı üçün bek köb galım hazırlab 
toy guragandıla. 


Süleyman Hakim Ata'nı terisi garawuz, An- 
ber Hatun çımmag... Anber Hatun sagış etgen- 
di: “Endi meni kibik aydan carıg biri bu gara- 
wuz bet bla galay üydegili boldu?” deb. Alay a 
sagışından da erlay kölü galıb uyalgandı, toba 
etgendi ullu Allah”ga. Süleyman Hakim Ata ga- 
tınını sagışını angılab anga: “Men awuşhandan 
sora sen menden da gara hem de topal bir adam 
bla üydegili bollugsa.” deb aythandı. 

Aythanıça Süleyman Hakim Ata awuşhan- 
dan gırg kün sora künbetden kelgen dervişleni 
içinde garadan da gara beti, topal butu bla bir 
derviş bar bolgandı. Süleyman Hakim Atanı sa- 
biyleri atalarını osiyatını tutub analarını ol gab- 
gara derviş bla nekyah etgendile. Ol gabgara 
dervişni atı Zengi'di.” deb söleşdi Çoban Ata. 


“Naytasız? Süleyman Hakim Ata gatınını 
sagışını galay angılagan bolur eke?” deb aytdı. 
Izından da: “Allıbızdagı künlede sizge Zengi 
dervişni haparını angılatayım, bu keçe bek arı- 
dım.” deb sözünü boşadı Çoban Ata. 

Zengi Ata'nı Sürüwü 


oban Ata cerine olturub sabiylerine sordu: 

Aytıgız marca galayda galgan edik?” Oız- 
çıgı Fatıma Dila: “Zengi Ata'nı angılatırıg edin 
Çoban Ata.” deb cuwab berdi atasına. Çoban Ata 
angılatıb başladı: 


Süleyman Hakim Ata Türkistan şaharnı Aral 
kölünü cuwuglarında dergah guragan edi. Beş 
mingden köb müriti bolganı aytıladı. Zengi Ata 
da anı müritlerinden biridi. Anber Hatun bla 
üylenib Taşkent şaharga cerleşgendi Zengi Ata. 
Anber Hatun alay cengilge unamagandı Zen- 
gi Ata bla üylenirge. “Men bu gara kişige çırt- 
da barmam.” deb aythandı. Alay aytır aytmaz 
boynu tutulgandı da galgandı. Zengi Ata “Sü- 


leyman Hakim Ata seni sagış etgenleringi galay 

angılagan edi?” deb sorganında Anber Hatun 
Allah'ga tovba etib Zengi Ata bla üylenirge razı 
bolganında boynu da tüzelgendi. Zengi Ata bla 
üylengen Anber Hatun bek köb gıyınlıg körgen- 
di. Alay a bir kün bile tıhsuw etmegendi. 


Zengi Ata'nı mal sürüwü bar bolgandı. Har 
kün tawlaga çıgıb tuwarlarını kütgendi. Bir kün 
tuwarlarını küte turub Buhara'dan kelgen tört 
ilim talebesi bla tübeşgendi. Bu tört talebe kes- 
lerine kamil bir mürşit izlerge colga çıggandıla. 
Zengi Ata'nı körgenlerinde Zengi Ata namaz ete 
tura. Namaznı boşab zikir eterge başlaganlay 
kütgeni tuwarları da anı tögeregine cıyılıb anı 
tıngılab başlagandıla. Bütöw bu bolganlanı kör- 
gen tört şuyoh Zengi Ata'nı ullu bir kişi bolganı- 


nı angılagandıla. 


Selam berilgenden sora Zengi Ata sorgandı: 
“Oalaydan kelib galayga barasız?” Tört şuyoh 
kamil bir mürşit izlerge barganlarını aythandıla. 
“Seni bilgening kamil bir mürşit barmı eken?” 
deb sorgandıla. Zengi Ata: “Tohdagız men bir 
duniyaga garayım barmıdı?” deb aythandı. Tört 
canına dönüb coglagandan sora “Bu duniyada 


sizge menden daha kamil bir mürşit cogdu.” 

deb aythandı. Talebeleni ekisi Uzun Hasan Ata 
bla Sadr Ata Zengi Ata'ga şeksiz goşulgandıla. 
Seyyid Ahmat Ata: “Men paygambar soyundan 
keleme. Oalay bu gara kişige mürit bolayım?” 
deb sagış etgendi. Bu sagışından sora ahlaw co- 
lunda baralmay başlagandı. Zengi Ata'nı gatını 
Anber Hatun'ga barıb andan boluşlug tilegen- 
di. Anber Hatun araga kirib Zengi Ata bla söleş- 
gendi. Zengi Ata: “Seyyid Ahmat Ata kesini bek 
carathanı üçün kesini miyiklede köredi. Andan 
gıynaladı bıllaybir. Tovba etsin, Allah affeter.” 
deb aythandı. Seyyid Ahmat Allah'ga tovba et- 
gendi. Sora kelib Zengi Ata'ga talebe bolgandı. 
Türkistan'da ma bu söz köb aytıladı: 


Har keçeni Kadir bil 
Har körgeningi Hızır bil. 


Hazini'ni Carsuwlu Haparı 


oban Ata bu keçe angılatırıgı Hazini'ni ha- 
parı bla Ahmat Yesevi hazretlerini haparla- 


rını boşarıg edi. Angılatırga başladı: 


Hazini Ooatında o Tacikistan Oo şahardan 
İstanbul'ga kelgen bir derviş bar bolgandı. Bu 
derviş İstanbul'da bir Yesevi dergahı gurarga iz- 
legendi. Anı üçün Padişah Selim'ge şuyoh bol- 
gan adamlanı araga salıb padişah bla söleşirge, 
bu tilegini padişahga aytırga sagış etgendi. Aziz 
Mahmut Hüdai hazretlerini razı etib padişahnı 
tuwrasına çıggandı. Padişah derviş Hazini'ni 
tıngılagandan sora olbir adamlarına cibergendi 
işleni etsinle deb. Ala da Hazini'ni guru tıngılab 
goygandıla. Hazini bek carsuw etgendi. Oalgan 
azçıg bir açhası bla Mekka'ga hacige bargandı. 

Alayda kelgen hacilege cumuş ete caşagandı. 
İstanbul'dan kelgen hacileden padişah Selim'ni 
awuşhan haparını alganlay ızına İstanbul'ga 
gaythandı. İstanbul'ga kelgeninde Selim'ni caşı 
Murat'nı padişah bolganını körgendi. Sultan 
Murat'ga da Yesevi dergahı gurarga sagış etge- 
nin aythandı. Sultan Murat da bek san etmegen- 
di Hazini'ni aythanlarını. Hazini cüregine gıyın- 
lıg basıb tuwganı şaharga taba colga çıggandı. 


Aytıgız endi, Hazini İstanbul'da bir Yesevi 
dergahı gurasa bugün Türk duniyası galay bolur 
edi?” deb sordu Çoban Ata. Sabiyleri Hazini'ni 
haparına bek carsuw etgen edile. 


Çoban Ata: “İstanbul'da bir Yesevi dergahı 
gurulsa edi bugün Orta Aziya bla daha cuwug 
bolur edik, daha küçlü bolur edik.” deb aytdı. 

Çoban Atagız bolub sizden bir tilegim bol- 
lugdu: “Tamla bürsükün siz de ata ana bolsagız 
Yesevi Ata'nı haparlarını siz de kesi sabiylerigiz- 
ge angılatıgız. Marca endi bütöw awuşhanlaga 
Oulhuw-Alham oguyug.” deb sözlerini boşadı 
Çoban Ata. 


Sözlükçe 

Açha 
Ahırgı 
Ahlaw 


Alduw-gılduw 


Alham 
Alise 
Asuw 
Aşhana 
Awuş- 
Aybaylı 
Boluşlug 
Burungu 
Carsuw 
Caşın- 


Caw çırag 


Para 

Sonuncu 
Maneviyat 

Eski püskü 
Fatiha suresi 
Öyleyse 
Yardım, himmet 
Mutfak 

Ölmek 
Kıymetli, hürmetli 
Yardım 

Eski 

Derin üzüntü 
Gizlenmek 


Mum 

Ciber- 
Colowçu 
Cumuş 
Çırtda 
Çot 

Em da 
Em 

Em 
Erkinlik 
Erlay 
Hantus 
Ho / Oho 
Huna 
Hurcun 
Işar- 
Keşene 
Köget 
Marca 
Maşhar 
Müyüz 
Nekyah 
Onow et- 
Oguw 
Osiyat 
Otcaga 
Otow 


Göndermek 
Yolcu 
Hizmet, iş 
Asla 

İş, uğraş 
Hem de 

En 

Ve, hem 
İzin 

Hemen 
Çorba 

Evet 

Duvar 

Cep, kese 
Gülümsemek 
Türbe 
Meyve 
Haydi, lütfen 
Mahşer 
Boynuz 
Nikah 
Karar almak 
Davet 
Vasiyet 
Ocak, ateş 
Oda 


Oalım 
Oarawuz 
Orş çille 
Oonagbay 
Oulhuw 
Oumğan 
Sagış et- 
Sal agaç 
Sal 
Sawga 
Sıltaw 
Supu 
Suwra 
Şıbıla küç 
Şohlug 
Şuyoh 
Terk oguna 
Tıhsuw 
Tör 
Tuwar 
Tuwdug 
Tüye 
Uşag 
Uşhur 
Uwanıg 
Üy biyçe 

Çeyiz 

Koyu renkli 

En soğuk günler 
Evsahibi 

İhlas suresi 
İbrik 
Düşünmek 
Tabut 

Ölü, ceset 
Hediye 

Sebep, vesile 
Mutasavvıf, sufi 
Sure 

Elektrik 
Dostluk 

Dost, arkadaş 
hızlıca 

Dert yanmak 
Başköşe 
büyükbaş hayvan 
Torun 

Deve 

Sohbet etme 
Yemek 

Öküz 


Evin hanımı 


